Den Vest-Sjællandske Avis, 1819-02-27
Oversigt over Dagens udenlandske Nyeheder. Jfølge det Engelske Blad Morgenposten bestaaer det nærværende Underhuus af 658 Medlemmer, hvoraf 398 antages at være af det ministerielle Partie; 247 af Oppositions=Partiet og 13 af intet bestemt Partie. – Staden London har indgivet en Petition til Parlementet i Anledning af Forbrydernes stærkt tilvoxende Antal og hvori den formener: at en Hovedaarsag dertil er, at Lovene ere for strenge, hvorved de Eedsvorne saavelsom Magistratspersonerne bevæges til at lade Forbryderne slippe for Straffen saameget som det er mueligt hvorfor Staden anholder og en Revision af den Grev Gray sagde i en criminelle Lovgivning. Tale, som han holdt i Anledning af et Giestebud, som Oppositionen havde foranstaltet til Fores Minde, at Forbrydelsernes frygtelige Tilvæxt, hverken lader sig standse ved at bygge Kirker eller at stifte Bibelselskaber; men at Hovedkilden dertil er, at Regieringens Fornødenheder ere for mange og Byrderne paa Folket for store, og at det Onde kun kan afhielpes ved Sparsomhed og Jndskrænkninger Ogsaa Hr. Wilberforce har den 9de Februar overleveret Underhuuset en Petition fra Qvækerne. hvori de bede Huuset at tage den store Mængde af Love i Overveielse, som tilkiende Livsstraffe. De Forbrydere, som klages meest over ere Falskmyntnerne, som forvolde det Offentlige den største Skade; i et Aar ere 273 Personer anklagede for denne Udaad, og af Personer som ere anklagede for at have gjort falske Bankosedler ere 64 dømte til Døden og 59 Personer friekiendte. - Den Udvei, som den Engelske Regiering har efter den bekiendte Capitain Cooks Forslag udfundet til Forbryderes Behandling at afsende dem til Colonien i Nyesydvallis, synes af alle at være den meest hensigtsmæssige; da Landet bliver skildt ved dem uden derfor at skille dem ved Livet; da der er nyttigt Arbeide nok at give dem, hvorved de let kunne tilholdes at fortiene hvad de koste Staten, og da derved gives de bedste Midler til at forbedre deres Sædelighed og at giøre dem til gavnlige Medlemmer af Borgersamfundet; den værste Omstændighed er at Colonien er saa langtfraliggende og Transporten dertil derfore er saa kostbar; men disse formindskes dog derved, at Colonien kan nu begynde at frembringe nyttige Produkter, især fiin Uld, som Skibene kunne tage med sig tilbage til Moderlandet. Jmidlertid har dog den bekiendte Aldermann Wood, tilforn Lordmajor, formaaet Underhuuset til at beslutte, at en Beregning skal forelægges det om hvormeget denne Colonie og Forbrydernes Transport derhen koster Staten. - Billen om Omsorgen for Kongens Person er ogsaa passeret Overhuuset den 9de Februar. - Den 9de Februar blev en Motion af Hr. Stourges Bourne om at undersøge Fattiglovene eenstemmig adopteret, (de lide af en Hovedbrøst som er næsten tilfælles for Fattiglovene i alle Lande, den at de bestemme Statens Forpligtelser til de Trængende, uden at fastsætte disses Forpligtelser igien til Staten, ved at afhielpe denne Mangel vilde deres væsentligste Ufuldkommenhed, ophøre.) – Den 11te Februar fremlagde Greve Liverpool i Overhuuset forskiellige Papirer og Dokumenter, som vedkom Monarchernes Sammenkomst i Aachen, hvoriblandt ogsaa forefandtes det Franske Forpligtelses-Dokument, angaaende de Erstatnings Omkostninger, som Frankerige har at betale til de allierede Magter, og et andet, som havde Hensyn til Slavehandelen. Lord Holland ønskede derved at blive underrettet om der fandtes. imellem disse Papirer en Afskrift af den hellige Alliance, for at faae at vide hvorvidt denne Alliance kunde interessere England, og om den blot har religiøse eller tillige ogsaa politiske Formaal. Lord Liverpool svarede: at han endnu ikke havde faaet Tid til at ordne alle de Dokumenter som Ministerne havde besluttet at forelægge Huuset; at Storbrittannien ikke har nogen umiddelbar Andeel i den hellige Alliance, da den i 1815 blev afsluttet i Paris af Monarcherne af Rusland, Østerrig, og Preussen selv og egenhændigen underskrevet, uden Ministernes Mellemkomst; hvorfore det ikke heller var mueligt, at Prinds=Regenten kunde personlig interressere sig derfor, men saasnart Grundsætningerne af denne Forening vare blevne bekiendtgjorte, saa havde man befundet, at de, eller rettere, de fortrinligste af dem stemme i høi Grad overeens med den Engelske Regierings Grundsætninger. En offentlig Bekiendtgiørelse af den hellige Alliances hemmelige Artikler strider forresten imod Politikens Grundsætninger; da England ikke staaer i nogen directe Forbindelse dermed; de foreenede Magter vare forresten fuldkommen eenige med hinanden angaaende Jndholdet. - Lord Castlereagh overleverede ligeledes Underhuset Documenter angaaende Forhandlingerne i Aachen. –Hr. Lusbingtons Forslag at sætte til dette Aars Brug Skatkammer-Beviser for 20 Millioner Pund Sterling i Omløb, blev anden Gang oplæst og overgivet til en Committee, af disse Beviser (Excheqver Bills) circulerer nu 4 Millioner og 655400 Pund Sterling. - Hr. Onslov har foreslaget at give Rentefoden frie, som er fastsat til 5 PC., og har bestaaet siden Dronning Annas Tid, men man troer, at Regieringen vil være derimod, da dette Forslag baade vil ryste det heele nærværende Handelsystem, og da det maae stride mod Statens Jnterresse, eftersom det vil afdrage Capitalisterne fra at speculere i Statspapirer til at søge at profitere ved Aagerie mod Private. – Hr. Bonnet har paa nye anholdet i Underhuset om et Forbud mod at bruge Drenge til at feie Skorstene, som er saa skadelig for deres Sundhed, især hvor der brændes Steenkul, og som har kostet saa mange Børn Livet.